
ДО
ОБЩИНСКИ СЪВЕТ
Б У Р Г А С



Д  О  К  Л  А  Д  Н  А    З  А  П  И  С  К  А

                                    ОТ ДИМИТЪР НИКОЛОВ НИКОЛОВ
     КМЕТ НА ОБЩИНА БУРГАС




Относно: Отдаване под наем на част от нежилищен недвижим имот – публична общинска собственост, представляващ самостоятелен обект –  лекарски кабинет, находящ се в сградата на „Здравна служба“ – гр. Българово, чрез провеждане на публичен търг с тайно наддаване, за осъществяване на специализирана извънболнична медицинска помощ


УВАЖАЕМИ  ОБЩИНСКИ СЪВЕТНИЦИ,

 		Община Бургас е собственик на нежилищен недвижим имот, представляващ самостоятелно обособен обект - „Лекарски кабинет” №2, с площ 19.30 кв.м, ведно с манипулационна с площ 17.50 кв. м и WС, находящ се на II-ри етаж в сградата на „Здравна служба“ , построена в УПИ II-809,  кв.34 по плана на гр. Българово, при граници на кабинета: изток - кабинет №1, запад – външен зид, север – манипулационна и коридор, юг – външен зид, актуван с Акт №7240/23.11.2012 г. за публична общинска собственост, предназначен за специализирана извънболнична медицинска помощ.
		Цитираният обект  към настоящия момент не е необходим за нуждите на органите на общината или на юридически лица на издръжка на общинския бюджет.
	Описаният имот отговаря на действащите нормативни и технически изисквания за осъществяване на медицинска дейност.
		С оглед доброто управление и стопанисване на общинската собственост, същият е необходимо да бъде предложен за отдаване под наем чрез провеждане на публичен търг с тайно наддаване.
 		Началната месечна наемна цена за отдаване под наем на описания по-горе самостоятелен обект се определя съгласно Приложение № 7 за размера на базисните наемни цени за 2024г. от Наредбата за определянето и администрирането на местните такси и цени на услуги на територията на Община Бургас, приети от Общински съвет - Бургас, както следва: 
		За „Лекарски кабинет” №2, находящ се в „Здравна служба“, гр.Българово: 36.80 кв.м (площ) x 18.30 лв./кв.м (базисен наем за лекарски кабинет) x 0.40 (коефициент за зона) x 0.40 (коефициент за състояние) = 107,80 лв., без ДДС.
		Имотът е включен в раздел IV “Общински нежилищни имоти за отдаване под наем чрез провеждане на публично оповестен търг“, т. 1 „Нежилищни помещения/обекти за отдаване под наем“ на Програмата за управление и разпореждане с общинска собственост за 2024 година, приета с решение №7-2/14.02.2024 г. на Общински съвет – Бургас.
		Предвид изложеното, на основание правомощията ми по чл. 73, ал. 1 от Правилника за организацията и дейността на Общинския съвет, неговите комисии и взаимодействието му с Общинската администрация на Община Бургас, предлагам на Общински съвет - Бургас, на основание чл.21, ал.1, т.8 от Закона за местното самоуправление и местната администрация, чл.14, ал.2 и ал.7 от Закона за общинската собственост, чл.14, ал.1 и ал. 2, чл.23, ал.1 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следното

Р  Е  Ш  Е  Н  И  Е:

		I. Да се отдаде под наем, за срок от 5 (пет) години, чрез провеждане на публичен търг с тайно наддаване, част от нежилищен недвижим имот – публична общинска собственост, актуван с Акт № 7240/23.11.2012 г., представляващ самостоятелно обособен обект - „Лекарски кабинет” №2, с площ 19.30 кв.м, ведно с манипулационна, с площ 17.50 кв.м и право на ползване на санитарно помещение - WС, находящ се на II-ри етаж в сградата на „Здравна служба“, построена в УПИ II-809, кв.34 по плана на гр. Българово, при граници на кабинета: изток - кабинет №1, запад – външен зид, север – манипулационна и коридор, юг – външен зид, предназначен за специализирана извънболнична медицинска помощ, с начална тръжна месечна наемна цена, в размер на 107,80 лв., без ДДС.
     		II. С оглед законосъобразното функциониране на кабинетите за прегледи на лекарите или лекарите по дентална медицина и пълноценното обслужване на населението в районите, се въвеждат следните изисквания към наемателите:  
			1. Да са регистрирани като лечебно заведение за специализирана медицинска помощ, като вида на лечебното заведение да отговаря на едно от условията на чл. 8, ал. 1, т. 2, Б. „а“, Б. „б“ , Б. „в“, Б. „г“, т.4, от Закона за лечебните заведения, с предмет на дейност – извършване на специализирана извънболнична медицинска помощ.
	2. Да е налице действащ Договор с НЗОК – РЗОК за оказване на специализирана извънболнична медицинска помощ за периода на НРД ЗА МЕДИЦИНСКИ ДЕЙНОСТИ/ЗА ДЕНТАЛНИ ДЕЙНОСТИ/ 2023-2025г.

                Приложение: 
	1.Схема - разпределение;
	2.Акт за общинска собственост.



ДИМИТЪР НИКОЛОВ				
Кмет на Община Бургас


Съгласували:

ЗЛАТИНА ГЕОРГИЕВА
Директор на дирекция УОС

ЖИВКО ДИМИТРОВ
Директор на дирекция УОС

Изготвил:
Катерина Сидерова-Грудова
Гл. юрисконсулт в дирекция УОС

